Държавен вестник, бр. 75, 2012 г., стр. 11

БРОЙ  75	
Д Ъ Р Ж А В Е Н  В Е С Т Н И К 	
СТР.  11  
Д Е К Л А Р И Р А М, Ч Е:
съм български гражданин и нямам друго 
гражданство.
Декларатор: ...........................
9004
РЕШЕНИЕ 
за приемане на Процедурни правила за избор 
на съдии в Конституционния съд на Репуб­
лика България през 2012 г. от квотата на 
Народното събрание
Народното събрание на основание чл. 86, 
ал. 1 от Конституцията на Република Бълга­
рия и § 2 от допълнителните разпоредби на 
Правилника за организацията и дейността 
на Народното събрание 
Р Е Ш И :
Приема следните Процедурни правила за 
избор на съдии в Конституционния съд на 
Република България през 2012 г. от квотата 
на Народното събрание.
1. Кандидатите се представят поотделно 
и последователно по азбучен ред съгласно 
приложен списък според личните имена на 
кандидатите от вносител на предложение­
то – до 2 минути.
2. Провеждат се общи разисквания на 
всички кандидатури по реда на Правилника 
за организацията и дейността на Народното 
събрание с възможност за поставяне на въ­
проси към кандидатите.
3. Кандидатите за съдии в Конститу­
ционния съд на Република България имат 
възможност за изказвания и отговарят на 
зададени към тях въпроси – до 10 минути.
4. Гласуването се извършва явно чрез 
компютризираната система за гласуване.
5. Кандидатите за съдии в Конституцион­
ния съд на Република България се подлагат 
на гласуване последователно, подредени по 
азбучен ред според личните им имена по 
приложен списък.
6. За избрани се смятат тези двама канди­
дати, които са получили най-много гласове 
с обикновено мнозинство от присъстващите 
народни представители.
7. В случай че повече от двама канди­
дати, получили необходимия брой гласове, 
имат равен резултат измежду кандидатите с 
най-малък равен брой гласове, се провежда 
балотаж. За избран, съответно избрани, до 
запълване на пълния брой на местата от 
квотата на Народното събрание, се считат 
тези, които са получили най-много гласове 
с обикновено мнозинство от присъстващите 
народни представители.
8. При необходимост се провежда трето 
гласуване при същите условия.
Решението е прието от 41-ото Народно 
събрание на 26 септември 2012 г. и е подпе­
чатано с официалния печат на Народното 
събрание.
Председател на Народното събрание: 
Цецка Цачева
9005 
РЕШЕНИЕ
за прекратяване пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
Прекратява пълномощията на Юлиана 
Генчева Колева като народен представи­
тел от 21. многомандатен избирателен ра­
йон – Сливен.
Решението е прието от 41-ото Народно 
събрание на 28 септември 2012 г. и е подпе­
чатано с официалния печат на Народното 
събрание.
Председател на Народното събрание:
 Цецка Цачева
9002
РЕШЕНИЕ
за удължаване срока на действие на Вре­
менната анкетна комисия за проучване на 
причините, довели до повишаване цените 
на определени групи лекарствени продукти, 
заплащани със средства от бюджета на НЗОК 
и/или републиканския бюджет, и предлагане 
на възможни мерки за намаляване на пуб­
личните разходи
Народното събрание на основание чл. 34 
от Правилника за организацията и дейността 
на Народното събрание
Р Е Ш И :
Удължава срока на действие на Вре­
менната анкетна комисия за проучване на 
причините, довели до повишаване цените 
на определени групи лекарствени продукти, 
заплащани със средства от бюджета на НЗОК 
и/или републиканския бюджет, и предла­
гане на възможни мерки за намаляване на 
публичните разходи, създадена с решение 
на Народното събрание на 23 март 2012 г., 
до 15 октомври 2012 г.
Решението е прието от 41-ото Народно 
събрание на 27 септември 2012 г. и е подпе­
чатано с официалния печат на Народното 
събрание.
Председател на Народното събрание:
Цецка Цачева
9006